***Crocodile Dundee i Los Angeles*** (originaltittel: *Crocodile Dundee in Los Angeles*) er en australsk-amerikansk actionkomedie fra 2001 regissert av Simon Wincer. Filmen handler om den australske krokodillejegeren og underholdningsartisten Crocodile Dundee som flytter fra Australia til Los Angeles samme med sin kone Sue og sønnen Mikey. Der blir de trukket inn i en skummel sak vedrørende stjålne malerier fra det tidligere Jugoslavia. Dette er den tredje og siste filmen om *Crocodile Dundee*. Hovedrollen spilles av Paul Hogan, mens sentrale biroller spilles av Linda Kozlowski, Serge Cockburn, Jere Burns og Jonathan Banks.

Den ble dårlig mottatt av anmelderne og ble ingen publikumssuksess.

Handling
--------

Mick "Crocodile" Dundee bor sammen med kjæresten Sue Charlton i Australia. De har fått sønnen Mikey og lever et lykkelig familieliv langt ute i bushen. Krokodillejakt har blitt ulovlig og derfor må Dundee nøye seg med å wrestle med krokodillene til underholdning for turistene. Men alle drar til Los Angeles når Sue må vikariere i farens avis fordi en redaktør omkom i en mystisk bilulykke. Snart oppdager de at redaktøren jobbet med en skummel sak, og Dundee må infiltrere et filmselskap i Hollywood for å komme til bunns i saken. Filmselskapet viser seg å være et skalkeskjul for smugling av stjålne malerier fra det tidligere Jugoslavia.

Om filmen
---------

### Popularitet og økonomi

*Crocodile Dundee i Los Angeles* ble ingen publikumssuksess. Den innbrakte bare $39,4 millioner på verdensbasis, hvorav $25 millioner i USA, $3,9 millioner i Australia, $2 millioner i Storbritannia og $2 millioner i Tyskland. Den gjorde det noe bedre i Australia enn de fleste andre land, men også der den havnet den langt bak suksessen til de to første filmene. Ifølge The Numbers havnet så langt nede som på en 80. plass over de mest innbringende filmene på verdensbasis i 2001 og på 87. plass i USA.

Produksjonskostnadene var på mellom $21 og $25 millioner.

### Filmanmelderne

Den ble meget dårlig mottakelse av filmkritikerne, noe som gjenspeiles i at den bare har fått 11% på Rotten Tomatoes og 37% på Metacritic. Aviser som *San Francisco Chronicle, New York Daily News* og *Chicago Tribune* var blant de publikasjonene som stilte seg mest positiv til filmen, mens den nærmest ble slaktet av aviser som *New York Post*, *The Boston Globe* og *Los Angeles Times*. Den amerikanske filmanmelderen Roger Ebert gav den 2 av 4 stjerner, mens Leonard Maltin har gitt den 1,5 av 4 stjerner i sin Movie Guide.

Også i Norge fikk den dårlig mottakelse. Blanet annet ble den slaktet av *Dagbladets* anmelder som gav den terningkast én. Anmelderen skrev blant annet at: «Aldri har savnet av krokodiller vært større enn i denne tredje og - la oss alle be - forhåpentlig siste filmen om Mick «Crocodile» Dundee (Paul Hogan) og hans enestående sjarmløse eskapader». Anmelderen skrev følgende om Hogans innsats: «...han er en så elendig skuespiller at skamrødmen brer seg i et barmhjertig kinomørke». NRKs *Filmpolitiet* gav den to av seks oppnåelige merker. Anmelderen mente det var en unødvendig oppfølger og skrev: «Crocodile Dundee i Los Angeles kan du trygt styre unna om du har sett de to første. Denne treern må være beregnet for unger som aldri har sett ham før og sånn sett er det en film med en viss appell. Men ellers er denne filmen som din bestemors tørre smultringer. Noe du pliktskyldigst glefser i deg, men spytter ut etterpå». *BT* beskrev den som en «... rørete og forbløffende forutsigbart stykke råttent drivved. Halvveis kopi av de forrige filmene, halvveis uengasjerende krimfilm». *Adressa* og *VG* gav den terningkast to. Nettstedet Propaganda.net gav den helslakt.

### Priser og nominasjoner

Den ble tildelt prisen for verste oppfølger under The Stinkers Bad Movie Awards og ble nominert i samme klasse under Razzie Award.

I rollene
---------

* Paul Hogan .... Michael "Crocodile" Dundee
* Linda Kozlowski .... Sue Charlton
* Jere Burns .... Arnan Rothman
* Jonathan Banks .... Molis Drubnik
* Alec Wilson .... Jacko
* Gerry Skilton .... Nugget O'Cass
* Steve Rackman .... Donk
* Serge Cockburn .... Michael 'Mikey' Dundee
* Aida Turturro .... Jean Ferraro
* Paul Rodriguez .... Diego
* Kaitlin Hopkins .... Miss Mathis
* George Hamilton .... «the Coffee Colonic Guy»
* Mike Tyson .... Mike, mannen som mediterer i parken

Referanser
----------

1. ↑  AS, TV 2 (6. desember 2016). «Crocodile Dundee-stjernen fikk prestisjepris - skjønner ikke hvorfor». *TV 2*. Besøkt 28. oktober 2019.
2. ↑  «Crocodile Dundee 3 Actually Happened». *Den of Geek* **(engelsk)**. 4. februar 2018. Besøkt 28. oktober 2019. [*død lenke*]
3. ↑  «Crocodile Dundee in Los Angeles». *Box Office Mojo*. Besøkt 26. oktober 2019.
4. ↑  «Top 2001 Movies at the Worldwide Box Office». *The Numbers*. Besøkt 8. januar 2020.
5. ↑  «Top 2001 Movies at the Domestic Box Office». *The Numbers*. Besøkt 8. januar 2020.
6. ↑  «Crocodile Dundee in Los Angeles (2001) - Financial Information». *The Numbers*. Besøkt 26. oktober 2019.
7. ↑  «Crocodile Dundee in Los Angeles». IMDb. Besøkt 26. oktober 2019.
8. ↑  «Crocodile Dundee in Los Angeles (2001)». *Rotten Tomatoes* **(engelsk)**. Besøkt 26. oktober 2019.
9. 1 2  «Crocodile Dundee in Los Angeles». *Metacritic*. Besøkt 26. oktober 2019.
10. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
11. ↑  Jørgensen, Liv (17. august 2001). «Spis ham opp!». *Dagbladet.no* **(norsk)**. Besøkt 26. oktober 2019.
12. ↑  «NRK.no - Filmpolitiet». *www.nrk.no*. 17. august 2001. Besøkt 26. oktober 2019.
13. ↑  «Utgått på dato». *www.bt.no*. 3. september 2001. Besøkt 26. oktober 2019.
14. ↑  «CROCODILE DUNDEE I LOS ANGELES Amerikansk eventyr Regi: Simon Wincer». *adressa.no*. 17. august 2001. Arkivert fra originalen 26. oktober 2019. Besøkt 26. oktober 2019.
15. ↑  «Crocodile Dundee i Los Angeles». *www.filmfront.no*. Besøkt 26. oktober 2019.
16. ↑  «Arkivert kopi». Arkivert fra originalen 7. juli 2010. Besøkt 2. august 2009.
17. ↑  «Crocodile Dundee in Los Angeles - IMDb». Besøkt 26. oktober 2019.

Eksterne lenker
---------------

* (en) *Crocodile Dundee i Los Angeles* på Internet Movie Database Rediger på Wikidata

* (no) *Crocodile Dundee i Los Angeles* hos Filmfront Rediger på Wikidata

* (sv) *Crocodile Dundee i Los Angeles* i Svensk Filmdatabas Rediger på Wikidata

* (da) *Crocodile Dundee i Los Angeles* i Danmark Nationale Filminstitut Rediger på Wikidata

* (en) *Crocodile Dundee i Los Angeles* på AllMovie Rediger på Wikidata

* (fr) *Crocodile Dundee i Los Angeles* på Allociné Rediger på Wikidata

* (nl) *Crocodile Dundee i Los Angeles* på MovieMeter Rediger på Wikidata

* (en) *Crocodile Dundee i Los Angeles* på Turner Classic Movies Rediger på Wikidata

* (en) *Crocodile Dundee i Los Angeles* på American Film Institute Rediger på Wikidata

* (en) *Crocodile Dundee i Los Angeles* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |